EBANDELI YA NYOSO 



Liyebisi ya ebandeli 

Buku na liboso ya Biblia ebengami "Ebandeli" (Genese), mpo ete elakisi ebandeli ya 
biloko nyoso. Elakisi ebandeli ya mokili, ya batu, ya masumu kati na mokili, ya bilaka 
ya kobikisa, ya libota, ya bavile, ya bikolo ya mokili, ya motinda na Israele. 

Chapitre 1-11 eyanoli bituneli ya batu ya mokili ya lelo: Mokili ya biso ezali ndenge 
nini? Motu azali nini? Mosala na ye kati na mokili ezali nini? Mpo na nini batu bazali 
koyinana kati na bango? Nzela na kobikisa ezali? Bongo eteni na yambo ya buku oyo 
elakisi makambo oyo: kojalisama ya mobali mpe ya mwasi (chap. 1 — 2), kokabolana na 
bango na Nzambe (chap. 3), Kaina mpe Abele (chap. 4), Noa kati na kotonda na mai 
monene (chap. 6 — 9), ndako molai ya Babela (chap. 11). Kasi toyebi mpenza te ntango 
nini bakomi makambo oyo. 

Chapitre 12 — 50 eyebisi ndenge nini Nzambe ayeisi kobikisa epai ya batu na nzela 
na kobiangama na bankoko na biso ya Israele. Abrahama azalaki na kondima ya solo 
mpe na botosi epai na Nzambe. Kondima mpe botosi yango ezali ntango nyoso etalisi 
mpo na batu nyoso (12.1 — 25.18). Abrahama abotaki Isaka, Isaka abotaki Yakobo oyo 
azwaki mpe nkombo Israele (25.19 — 37.1). Jozefu (37.2 — 50.26) moko na bana ya 
Yakobo, oyo azalaki nkoko ya mitinda mibale, azalaki mpo na bango nzela oyo ekambaki 
Yakobo elongo na bana basusu na ye mpe mabota na bango kofanda na Ezipeto. 

Buku ya Ebandeli elakisi likambo na Nzambe mpe bonene na ye. Buku oyo esuki na 
elaka ete Nzambe akotika te kobatela batu na ye. Motu monene kati na buku oyo azali 
bobele Nzambe: ye amimonisi, ye akati ngwanga, akambi mpe asalisi batu na ye. Ye 
mpenza atandisi istware na bango. 

Mpo na makambo oyo, Nzambe asengi batu kondima ye mpe bilaka na ye, kotosa 
mitindo mpe mibeko na ye. 



Ndenge Nzambe ajalisaki 
biloko nyoso 

11 Na ebandeli, Nzambe ajalisaki 
lora mpe mokili. ^ Mokili ezalaki 
mpamba, ata eloko moko te ezalaki na 
kati. Molili ezipaki bojindo ya mai. 
Molimo ya Nzambe azalaki kotambola 
na likolo ya mai. 

3 Boye Nzambe alobaki: "Esengeli 
kongenga ezala". Mpe kongenga ezala- 
ki. '* Nzambe amonaki ete kongenga 
ezalaki malamu, mpe akabolaki konge- 
nga na molili. ^ Nzambe abengaki konge- 
nga "moi", mpe abengaki molili "butu". 
Boye mpokwa eknmaki mpe ntongo 
etanaki. Oyo ezalaki mokolo ya moko. 

6 Nzambe alobaki: "Esika mpamba 
ezala na kati ya mai, mpo na kokabola 
yango na bandambo mibale". "^ Nzambe 
asalaki esika mpamba, boye mai mosu- 
su ezalaki na likolo na yango, mosusu 
ezalaki na nse. Esalemaki bobele bo- 
ngo. 8 Mpe Nzambe abengaki esika 
mpamba yango "likolo". Boye mpokwa 



eknmaki mpe ntongo etanaki. Oyo eza- 
laki mokolo ya mibale. 

9 Nzambe alobaki: "Mai oyo ezali na 
nse ya esika mpamba esangana esikamo- 
ko, mpe mabele ya kokaoka emonana." 
Mpe esalemaki bobele bongo, lo Nzambe 
abengaki mabele ya kokaoka "mokili", 
mpe mai oyo esanganaki esikamoko 
"Mai monene". Nzambe amonaki ete 
yango ezalaki malamu. ^^Nsima Nza- 
mbe alobaki: "Mabele ebimisa matiti ya 
ndenge nyoso; ndunda ya ndenge nyoso, 
oyo ebotaka mbuma ya kolona; mpe 
banzete ya ndenge nyoso, oyo ebotaka 
mbuma ya kolia mpe ezalaka na mbuma 
yango na kati". Mpe esalemaki bobele 
bongo. 12 Boye mabele ebimisaki matiti 
ya ndenge nyoso; ndunda ya ndenge 
nyoso, oyo ebotaka mbuma ya kolona; 
mpe banzete ya ndenge nyoso, oyo 
ebotaka mbuma ya kolia; mpe ezalaka 
na mbuma ya kolona kati. Mpe Nzambe 
amonaki ete yango ezalaki malamu. 
13 Boye mpokwa ekumaki mpe ntongo 
etanaki. Oyo ezalaki mokolo ya misato. 

14 Bongo Nzambe alobaki: "Mii- 
nda ezala mpo na kokabola moi mpe 
butu, mpe mpo na kolakisa bantango, 
mikolo, mpe bambula. i^ Miinda yango 
epela na likolo mpo na kongengisa 
mokili." Mpe esalemaki bobele bongo. 
16 Boye Nzambe asalaki miinda mibale 
ya minene minene: Oyo eleki monene 
mpo na kozala mokonzi ya moi mpe 
oyo ya moke mpo na kozala mokonzi 
ya butu. Asalaki mpe mioto. i^ Nzambe 
atiaki yango nyoso na likolo mpo 
engengisa mokili, i^mpo na kokonza 
moi mpe butu, mpe mpo na kokabola 
kongenga mpe molili. Nzambe amona- 
ki ete yango ezalaki malamu. ^^Boye 
mpokwa ekumaki mpe ntongo etanaki. 
Oyo ezalaki mokolo ya minei. 

20 Bongo Nzambe alobaki: "Bamai 
ya mokili etonda na banyama mingi ya 
ndenge na ndenge, mpe bandeke bapu- 
mbwa na likolo." 21 Boye Nzambe aja- 
lisaki banyama minene minene mpe 
banyama nyoso ya bomoi oyo batambo- 
laka kati na mai, nyoso na ndenge na 
bango. Mai etondaki na bango. Ajalisa- 
ki mpe bandeke nyoso na ndenge na 
bango. Nzambe amonaki ete yango 
ezalaki malamu. 22 Nzambe apambolaki 
bango nyoso mpe alobaki: "Bobota mpe 
bozala ebele, botondisa bamai; mpe 
bandeke bakuma mingi na mokili." 
23 Boye mpokwa ekumaki mpe ntongo 
etanaki. Oyo ezalaki mokolo ya mitano. 

24 Nzambe alobaki: "Mokili ebimi- 
sa banyama ya bomoi, nyoso na ndenge 
na bango: nyama ya zamba, ya mboka, 
mpe baoyo batambolaka na mabele, 
nyoso na ndenge na bango." Mpe 
esalemaki bobele bongo, ^s^^ambe 
asalaki banyama ya mokili na ndenge 
ya bango: ya zamba, ya mboka, mpe 
baoyo batambolaka na mabele, nyoso 
na ndenge na bango. Nzambe amonaki 
ete yango ezalaki malamu. 

26 Bongo Nzambe alobaki: "Tosala 
motu lokola elilingi na biso, azala 
lokola biso mpenza. Azala mokonzi ya 
bambisi na mai, ya bandeke na likolo, 
ya banyama na mboka, likolo ya mokili 
mobimba, mpe ya banyama oyo bata- 
mbolaka na mabele." 

27 Boye Nzambe ajalisaki motu na 
elilingi na ye, ajalisaki ye lokola elilingi 



ya Nzambe mpenza, ajalisaki bango 
mobali mpe mwasi. 

28 Nzambe apambolaki bango mpe 
alobaki na bango: "Bobota mpe bozala 
ebele mpe botondisa mokili mpe bozala 
bakonzi na yango; bozala bakonzi ya 
bambisi na mai, ya bandeke na likolo 
mpe ya banyama nyoso batambolaka na 
mokili." 29 Nzambe alobaki: "Napesi 
bino ndunda ya ndenge nyoso oyo 
ebotaka mbuma ya kolona oyo ezali na 
mokili nyoso, banzete na ndenge nyoso 
oyo ebotaka mbuma ya kolia mpe eza- 
laka na mbuma ya kolona kati. Oyo 
ekozala bilei ya bino. ^ojvipe mpo ya 
banyama nyoso ya mokili, bandeke 
nyoso ya likolo, banyama nyoso bata- 
mbolaka na mokili, baoyo bazali na 
bomoi, napesi bango ndunda mpo na 
kolia." Mpe esalemaki bobele bongo. 
31 Nzambe amonaki biloko nyoso ye 
asili kosala mpe ezalaki malamu mingi. 
Boye mpokwa ekumaki mpe ntongo 
etanaki. Oyo ezalaki mokolo ya motoba. 

21 Boye kojalisa na lora na mokili, 
mpe biloko nyoso oyo ezali na kati 
esilaki. 2Na mokolo ya nsambo, Nzambe 
asilisaki misala nyoso oyo azalaki kosa- 
la, mpe na mokolo yango ye apemaki. 
3 Bongo Nzambe apambolaki mokolo ya 
nsambo, mpe akumisaki yango mokolo 
mpo na ye. Mpamba te na mokolo yango 
ye apemaki na misala nyoso oyo ye 
asalaki, ^mpe oyo ezali ndenge Nzambe 
ajalisaki lora mpe mokili. 

Elanga ya Edene 

Ntango Nkolo Nzambe asalaki lora 
mpe mokili, ^ata nzete moko te ezalaki 
na mokili, mpe ata matiti moko ebimaki 
te, mpo ete Nkolo Nzambe anokisaki 
naino mbula te, mpe ata motu moko te 
azalaki mpo na kolona biloko na mabele. 
6 Bobele mai ezalaki kobima na mabele, 
mpe kopanzana na mokili mobimba. 

7 Boye Nkolo Nzambe akamataki 
putulu ya mabele, asalaki na yango 
motu. Apemaki pema ya bomoi na 
zolo na ye, mpe motu akumaki motu 
na bomoi. 

8 Bongo Nkolo Nzambe alonaki ela- 
nga na mokili ya Edene, na epai moi 
ebimaka, mpe atiaki kuna motu oyo ye 
asili kosala. ^ Nkolo Nzambe abimisaki 

na mabele ndenge nyoso ya banzete, 
kitoko mpo na kotala, oyo ebotaka 
mbuma ya elengi mpo na kolia. Na 
katikati ya elanga atiaki nzete ya bo- 
moi, mpe nzete oyo epesaka mayele ya 
koyeba makambo malamu na mabe. 

lOEbale moko ebimaki na Edene 
mpe ezalaki kopesa mai na elanga. 
Kobanda wana, ebale yango ekabwani 
na bamai minei. ^ Nkombo ya mai ya 
liboso Pisona, yango ezali koleka na 
bapembeni nyoso ya mokili ya Avila. 
Mokili yango ezali na or, ^^ or moko ya 
kitoko mpenza, mpe malasi ya talo, 
mpe mabanga ya *oniki. i^ Nkombo ya 
mai ya mibale ezali Giona, yango ezali 
kozinga mokili ya Kusi. i^ Nkombo ya 
mai ya misato Tigre, yango ezali koki- 
ma na pembeni ya mokili ya Asiria na 
epai moi ebimaka. Mpe mai ya minei 
nkombo na yango Efrate. 

1 5 Nkolo Nzambe akamataki motu 
yango mpe atiaki ye na elanga ya 
Edene mpo na kolona biloko kuna mpe 
mpo na kobatela yango. i^Apesi ye 
motindo oyo: "Okoki kolia mbuma ya 
banzete nyoso ya elanga, I'^kasi mbu- 
ma ya nzete oyo epesaka mayele ya 
koyeba makambo malamu na mabe, 
okoki kolia yango te. Mpo ete mokolo 
okolia yango, okokufa." 

18 Nkolo Nzambe alobaki: "Ezali 
malamu te mpo na motu kotikala ye 
moko. Nakosalela ye mosungi oyo 
akokani na ye." i^ Bongo Nkolo Nza- 
mbe akamataki mabele mpe asalaki na 
yango banyama ya ndenge nyoso mpe 
bandeke nyoso ya likolo. Amemi bango 
epai ya Adamu mpo na kotala soki ye 
akopesa bango nkombo nini, mpe mpo 
ete eloko nyoso ya bomoi ezala na 
nkombo oyo Adamu akopesa na yango. 
20Boye Adamu apesaki nkombo na 
banyama nyoso ya mboka, na bandeke 
ya likolo, mpe na banyama ya zamba. 
Kasi mpo na motu, mosungi oyo ako- 
kanaki na ye azalaki te. 

21 Bongo Nkolo Nzambe alalisaki 
Adamu mpongi makasi. Abimisaki mo- 
kuwa moko ya mpanzi na ye, mpe 
akangisaki mosuni na esika yango. 
22 Na mokuwa oyo abimisaki na mpanzi 
ya Adamu, Nkolo Nzambe asalaki na 
yango mwasi, mpe ayaki na ye epai ya 



Adamu. 23Ntango Adamu amonaki ye, 
alobi boye: 

"Aa! Oyo ezali mokuwa na 

mikuwa na ngai, 
Mosuni na mosuni na ngai. 
Bakobenga ye mwasi, mpo ete 
abimi na mobali." 

24 Yango wana mobali akotika tata 
na ye na mama na ye, mpe akokangana 
na mwasi na ye, mpe bango mibale 
bakokuma nzoto moko. 

25 Mobali mpe mwasi na ye baza- 
laki bolumbu, kasi bazalaki na nsoni te. 

Batu babungisi elanga ya Edene 

3 1 Na kati ya banyama nyoso ya 
mokili oyo Nkolo Nzambe asalaki, 
nyoka azalaki nyama moko alekaki na 
mayele ya kokosa. Alobaki na mwasi: 
"Ya solo, Nzambe alobi ete bokolia 
mbuma ya banzete nyoso ya elanga te?" 

2 Mwasi alobi na nyoka: "Tokoki 
kolia mbuma ya banzete nyoso ya 
elanga, ^kasi mpo na nzete oyo ezali 
na katikati ya elanga, Nzambe alobaki: 
'Bolia mbuma na yango te, bosimba 
yango mpe te, soki te bokokufa.' " 

4 Bongo nyoka alobaki na mwasi: 
"Bokokufa solo te. ^ Nzambe alobaki 
bongo mpo ayebi ete mokolo bokolia 
yango, miso na bino ekofungwama, 
bokokuma lokola Nzambe, koyeba ma- 
kambo malamu mpe makambo mabe." 

6 Mwasi amonaki ete nzete yango 
ezalaki malamu mpo na kolia, kitoko 
na kotala, mpe yango ezali malamu 
mpo na kopesa mayele. Yango wana 
akamataki mbuma moko mpe alei, 
apesaki mpe mobali oyo azalaki elongo 
na ye, bongo ye aliaki yango. "^Miso na 
bango efungwami, mpe bayebaki ete 
bazali bolumbu. Bakamati nkasa na 
nzete ya figi, basonaki yango lokola 
bilamba mpe balati yango. 

8 Na mpokwa, bayokaki mongongo 
ya Nkolo Nzambe oyo azalaki kota- 
mbola kati na elanga. Mobali mpe 
mwasi na ye bakendeki kobombana na 
kati ya banzete ya elanga. ^ Nkolo 
Nzambe abengaki mobali, mpe atunaki 
ye: "Ozali wapi?" 

10 Mobali ayanoli: "Nayokaki mo- 
ngongo na yo na kati ya elanga, bongo 

nabangaki mpo nazali bolumbu mpe 
nabombanaki." 

1 1 Nkolo Nzambe atunaki ye: "Nani 
ayebisi yo ete ozali bolumbu? Osili 
kolia mbuma oyo napekisaki yo kolia?" 

12Mobali ayanolaki: "Mwasi oyo 
opesaki ngai, ye nde apesaki ngai 
mbuma mpe naliaki yango." 

13 Nkolo Nzambe atunaki mwasi: 
"Mpo na nini osali boye?" Mwasi 
ayanoli: "Nyoka nde akosaki ngai, ya- 
ngo wana naliaki mbuma yango." 

14 Nkolo Nzambe alobaki na nyoka: 
"Mpo osali boye, natuki yo 

kati na banyama nyoso ya zamba 

mpe banyama nyoso ya 

mboka. 
Okotambola na libumu, mpe 

okolia mabele mikolo nyoso 

na bomoi na yo. 
15 Nakotia nkanda katikati na yo 

mpe mwasi, 
katikati na libota na yo mpe 

libota na ye. 
Akonyata yo na mutu, 
mpe yo okoswa ye na makolo 
1^ Ye alobaki na mwasi: 
"Nakobakisa mpasi na yo mingi 

na ntango ozali na zemi mpe 

na ntango ya kobota lokola. 
Okozala kaka na mposa ya 

mobali na yo, 
mpe ye akozala mokonzi na yo." 
1"^ Ye alobaki na mobali: 
"Lokola ondimaki maloba ya 

mwasi na yo, 
mpe oliaki mbuma oyo 

napekisaki yo na kolia, 
nakotuka mabele na ntina na yo. 
Na bomoi na yo mobimba 

okomona mpasi 
mpo na kozwa biloko ya kolia. 
1* Mabele ekobimisela yo 
banzete ya nzube mpe matiti ya 

mabe; 
okolia biloko oyo ekobima na 

zamba. 
1^ Mai na nzoto ekobimela yo 
mpo na kozwa biloko ya kolia, 
kino ntango okozonga na mabele, 
mpo ete ozali putulu mpe 

okozonga na putulu." 
20 Adamu apesaki mwasi na ye 
nkombo Eva, mpo ye azali mama ya 



batu nyoso. 21 Nkolo Nzambe asalaki 
bilamba ya mposo ya nyama mpo na 
Adamu na mwasi na ye, mpe alatisaki 
bango na yango. 

22 Nkolo Nzambe alobaki: "Sik'oyo 
motu akumi lokola moko na biso, mpo 
ete ayebi makambo ya malamu na 
mabe. Ezali malamu te alia mpe mbuma 
ya nzete oyo epesaka bomoi, mpo soki 
alei yango akozala na bomoi na seko." 
23 Bongo Nkolo Nzambe abengani motu 
na elanga ya Edene, mpe atindi ye asala 
mosala na mabele oyo asalemaki na 
yango. 24]sjsima na kobengana motu, 
atiaki bakeruba na elanga ya Edene epai 
moi ebimaka. Bango bazalaki kopasa- 
pasa mopanga ya moto mpo na kopeki- 
sa ete motu moko te akuma penepene 
ya nzete oyo epesaka bomoi. 

